armvectores/hy_wikipedia_2023 huggingface dataset:
Խնձորեկ Ներքին

Խնձորեկ Ներքին, գյուղ Արևմտյան Հայաստանում, Էրզրումի վիլայեթի Բասենի գավառակում։ Գտնվում էր Հասանկալա քաղաքից 31 կմ հյուսիս, Օլթիի գետի ակունքների տարածքում, Խնձորեկ Վերին գյուղից 2 կմ հյուսիս-արևելք։
Գյուղի հյուսիս-արևմտյան կողմով անցնում է խճուղի։
Տարածքը լեռնային էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
2019 UEFA-ի Եվրոպայի մինչև 19 տարեկանների առաջնություն

Եվրոպայի մինչև 19 տարեկանների առաջնություն 2019 (հայտնի է որպես UEFA մինչև 19 Եվրո 2019) լինելու է 18-րդ Մինչև 19 տարեկանների Եվրոպայի առաջնությունը (68-րդը, եթե մինչև 18 տարեկանները և երիտասարդական ժամանակահատվախները ներառենք), ամենամյա միջազգային երիտասարդական ֆուտբոլի առաջնություն կազմակերպվող UEFA-ի կողմից մինչև 19 տարեկան տղամարդկանց ազգային հավաքականների համար։ Հայաստանը, որը ընտրվել է 2016 թվականի դեկտեմբերի 9-ին հյուրընկալելու է մրցաշարը։
8 թիմերը կխաղան առաջնությունում այն խաղացողներով, ովքեր ծնվել են 2000 թվականի հունվարի 1-ին կամ հետո։ Այս սեզոնից ի վեր խաղի ընթացքում յուրաքանչյուր թիմին թույլատրվելու է կատարել մինչև 5 փոփոխոթւյուն։ Պորտուգալիայի հավաքականը նախորդ առաջնության հաղթողն է։


== Որակավորում ==
UEFA-ի 55 ազգերը մասնակցել են մրցաշարին, և Հայաստանը որոակավորվել է ինքնաբերաբար, մնացած 54 թիմերը մրցել են մնացած 7 տեղերի համար։ Որակավորման մրցաշարը բաղկացած է եղել 2 փուլերից․ Որակավորման փուլ, որը տեղի է ունեցել 2018 թվականի աշնանը, և էլիտար փուլ, որը տեղի ունեցել 2018 թվականի գարնանը։


=== Որակավորված թիմեր ===
Հետևյալ թիմերը որակավորվել են եզրափակիչ փուլին
ՆՇՈՒՄ․ Ոչ բոլոր մասնակցություններն են ներառվել միայն 2002 թվականից սկսված։


== Ծանոթագրություններ ==
Պոժևսկոե

Պոժևսկոե (ռուս.՝ Пожевское), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 3 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռիալտո (այլ կիրառումներ)

Ռիալտո, կարող է վերաբերել՝

Ռիալտո - Վենետիկի (Իտալիա) ամենահայտնի կամուրջներից
Ռիալտո - կոմունա Իտալիայում, Լիգուրիա մարզում՝ Սավոնա գավառում
Երկդաստանց

Երկդաստանց, - լեռ Հայաստանի Սյունիքի մարզում, Մեղրու լեռների հյուսիս-արևմտյան մասում, Մեղրի գետի ձախափնյակում, Կալեր գյուղատեղիից 4,5 կմ հարավ-արևմուտք։ Բարձրություն 2497 մ։


== Ծանոթագրություններ ==
Յածանղուլի

Յածանղուլի, գյուղ Արևմտյան Հայաստանում, Էրզրումի վիլայեթի Բայազետի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
(9241) Ռոզֆրանկլին

(9241) Ռոզֆրանկլին (անգլ.՝ Rosfranklin), աստերոիդ աստերոիդների հիմնական գոտում։ Հայտնաբերվել է 1997 թվականի օգոստոսի 10-ին Ջոն Բրոուտոնի կողմից Ռիդի Քրիկում։
Միջին հեռավորությունը Արեգակից կազմում է 3,05205 ա. մ., առավելագույնը մոտենում է 2,6738 ա. մ. հեռավորության վրա և հեռանում 3,4303 ա. մ.։ Արեգակի շուրջ մեկ ամբողջական պտույտ է կատարում 1947,54 երկրային օրվա ընթացքում, իր ուղեծրով շարժվելով միջինում 0,184849 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9241) Ռոզֆրանկլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պիրվարդիլլյար

Պիրվարդիլլյար, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 250 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ծկղնորի

Ծկղնորի (վրաց.՝ წყნორი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 480 մետր բարձրության վրա։ Շրջկենտրոն Տղիբուլից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 306 մարդ։


== Ծանոթագրություններ ==
Հարություն Հարությունյան (թարգմանիչ)

Անվան այլ կիրառումների համար տե՛ս՝ Հարություն Հարությունյան (այլ կիրառումներ)Հարություն Խաչատուրի Հարությունյան (դեկտեմբերի 27, 1896(1896-12-27), Տավուշ, Հայաստան - մարտի 30, 1974(1974-03-30), Երևան, Հայկական ԽՍՀ, ԽՍՀՄ), հայ թարգմանիչ, ՀԽՍՀ մշակույթի վաստակավոր գործիչ (1973), ԽՍՀՄ գրողների միության անդամ 1944 թվականից։ Գործունեության վաղ շրջանի գրական անունը՝ Հ. Հարություն։


== Կենսագրություն ==
Ծնվել է Թովուզ (այժմ՝ Տավուշ, Տավուշի մարզ) գյուղում։ 1918 թվականին ավարտել է Թիֆլիսի Ներսիսյան դպրոցը։ 1917 թվականին եղել է այդ դպրոցի տպագիր թերթի («Նոր սերունդ») խմբագիրը։ 1918-1922 թվականներին ուսուցչություն է արել Աբխազիայի Հայկական Աթարա, Կալդախոր գյուղերում և Սուխում քաղաքում, 1922-1923 թվականներին՝ Ջալալօղլիում (այժմ՝ Ստեփանավանում)։ 1927 թվականին ավարտել է Երևանի համալսարանի պատմագրական ֆակուլտետի հինգերորդ կուրսը։ 1927-1956 թվականներին որպես գրական աշխատող, ոճաբան և թարգմանիչ աշխատել է «Մաճկալ» (հետագայում՝ «Սոցիալիստական գյուղատնտեսություն»), «Աշխատանք», «Բատրակ», «Հայաստանի աշխատավորուհի», «Խորհրդային Հայաստան», «Կուսաշխատող», «Պարտիական կյանք» (հետագայում՝ «Լենինյան ուղիով») թերթերում ու ամսագրերում և Երևանի ռադիոկոմիտեում։ Մահացել է Երևանում։


== Հ. Հարությունյանի երկերի մատենագրությունը ==
Բատրակ, կնքիր պայմանագիր, Երևան, Հայժողկոմատի և Հողանտառ արհմիության կենտ. վարչություն, 1925, 35 էջ։


== Հ. Հարությունյանի կատարած թարգմանությունները (ռուսերենից) ==


== Ծանոթագրություններ ==
Մանգու խան

Մանգու (մոնղ.՝ ᠮᠥᠩᠬᠡ Möngke, Мөнх, Mönkh, չինարեն՝ 蒙哥, Ménggē, ոչ վաղ քան հունվարի 10, 1209, Մոնղոլական կայսրություն - օգոստոսի 11, 1259, Diaoyu Fortress, Hezhou, Southern Song dynasty), Մոնղոլական կայսրության չորրորդ մեծ խան, Չինգիզ խանի թոռ։ Իշխել է 1251 թվականի հուլիսի 1-ից մինչև 1259 թվականի օգոստոսի 11։ Մոնղոլական կայսրության առաջին տիրակալն էր Թոլույի (Չինգիզ խանի չորրորդ որդի) հարստությունից։
Մանգուի գահակալության ժամանակ նշանակալի վարչական բարեփոխումներ են մտցվել, գրավվել են Իրաքը, Սիրիան և Չինաստանի Յուննան նահանգը, ի թիվս այլ տարածքների։ Դաշնագիր է կնքել Կիլիկիայի հայոց թագավոր Հեթում Ա-ի հետ, որ 1254 թվականին անձամբ ժամանել է մոնղոլների մայրաքաղաք Կարակորում բանակցությունների համար։


== Ծանոթագրություններ ==
Թոխլան

Անվան այլ կիրառումների համար տե՛ս՝ Թոխլան (այլ կիրառումներ)Թոխլան, գյուղ Արևմտյան Հայաստանում, Էրզրումի վիլայեթի Դերջանի գավառակում։ Գտնվում էր Էրզրում քաղաքից 67 կմ հարավ-արևմուտք, Գոյնուքօվա հարթավայրի հյուսիսային ծայրամասում, Գոյնուք գետի աջակողմյան վտակներից մեկի աջ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ալ-Շեյխ Մասքինի շրջան

Ալ-Շեյխ Մասքինի շրջան (արաբ․՝ ناحية الشيخ مسكين‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Իզրաայի գավառի 6 շրջաններից մեկը։
Վարչական կենտրոնն է Ալ-Շեյխ Մասքին քաղաքը։ 2004 թվականի մարդահամարի տվյալներով շրջանը ունի 34,370 բնակչություն։ Տարածքը կազմում է 114.20 կմ²։
Ունի 6 գյուղ և ավան

Ալ-Դալի (արաբ․՝ الدلي‎‎)
Ֆիկիա (արաբ․՝ الفقيع‎‎)
Նամիր (արաբ․՝ نامر‎‎)
Քարֆա (արաբ․՝ قرفا‎‎)
Ալ-Շեյխ Մասքին (արաբ․՝ الشيخ مسكين‎‎)
Աշեիլա (արաբ․՝ السحيلية‎‎)


== Ծանոթագրություններ ==
Լը Ֆուրնե

Լը Ֆուրնե (ֆր.՝ Le Fournet), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 53 մարդ, բնակչության խտությունը` 17.73 մարդ/կմ²։ Բնակավայրը զբաղեցնում է 2.99 կմ² տարածք։


== Աշխարհագրություն ==
Գտնվում է Փարիզ քաղաքից 170 կմ արևմուտք, Կան քաղաքից` 35 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 37 աշխատունակ (15-64 տարեկան)  բնակիչ, որոնցից ակտիվ էին 31-ը, իսկ ոչ ակտիվները` 6։ Ակտիվության ցուցանիշը կազմում է 83,8 %։ 31 աշխատունակ մարդկանցից աշխատել է 30 անձ (14 տղամարդ և 16 կին)։ Գործազուրկ են եղել 1 անձ (0 տղամարդ և 1 կին)։ 6 անաշխատունակներից 2-ը եղել են աշակերտներ կամ ուսանողներ, 2-ը` թոշակառուներ, իսկ 2-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Հին պինակոտեկ

Հին պինակոտեկ (գերմ.՝ Alte Pinakothek), հին վարպետների գեղանկարչական թանգարան Գերմանիայի Մյունխեն քաղաքում։ Աշխարհի ամենահայտնի պատկերասրահներից է։ Ընդգրկում է միջնադարի (մինչև 18-րդ դար) վարպետների ստեղծագործությունները։ Հին պինակոտեկի դիմաց գտնվում է Նոր պինակոտեկը, որտեղ հավաքված են 19-ից 20-րդ դարասկզբի նկարիչների գործերը։ Երրորդ` Ժամանակակից արվեստի պինակոտեկում 20-րդ դարի և արդի արվեստագետների գործերն են։
Զեդուբանի (Տղիբուլի շրջան)

Զեդուբանի (վրաց.՝ ზედუბანი), գյուղ Վրաստանում։ Գտնվում է Իմերեթի մարզի Տղիբուլի շրջան‎‎‎ում։


== Դիրք ==
Գյուղը գտնվում է ծովի մակարդակից 580 մետր բարձրության վրա։ Շրջկենտրոն Տղիբուլից հեռու է 11 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 134 մարդ։


== Ծանոթագրություններ ==
Վրան

Վրան, վաչկատուն ցեղերի շարժական բնակարան։ Գործածվել է հնագույն ժամանակներից։ Վրանի ծածկույթը պատրաստել են հիմնականում թանձր գործվածքներից (կտավ, ասվի, հարուստ անձանցը՝ անգամ մետաքսից և այլն)։ Վրան․ կառուցվում է ուղղահայաց և դրանց վրա հարմարեցված հորիզոնական ձողերի վրա ծածկույթը փռելու և եզրերը բոլոր կողմերից գետնին գամած փայտե կամ մետաղյա ցցերին ամրացնելու միջոցով։ Վրան լինում են տարբեր չափերի ու ձևերի (երկարավուն, կլոր և այլն), տարբեր գույնի (սպիտակ, սև, կարմիր, դեղին և այլն)։

Ասորեստանցիներն ու արաբները վրան պատրաստել են այծի սև մազից։ Թյուրք, և մոնղոլական․ վաչկատուն ցեղերն ու ժողովուրդները գործածում են բոլորաձև փայտե կառույցքի վրա հավաքած թաղիքե կոնաձև վրան (յուրտա)՝ կանանց ու տղամարդկանց բաժանմունքներով, կենտրոնում՝ օջախ։ Մեծ վրանները վարագույրներով բաժանվում են առանձին սենյակների։ Այժմ զինվորականները, հնագիտական, երկրաբանական և այլ արշավախմբերը գործածում են դաշտային պայմաններին համապատասխան կահավորված, տարբեր չափերի հարմարավետ վրաններ։
Վոլնա (գյուղ, Կազանկայի շրջան)

Անվան այլ կիրառումների համար տե՛ս՝ Վոլնա (այլ կիրառումներ)Վոլնա (ուկրաիներեն՝ Волна), գյուղ Ուկրաինայի Նիկոլաևի մարզի Կազանկայի շրջանում։ Հիմնադրվել է 1923 թվականին։
2001 թվականի տվյալներով Վոլնա գյուղում բնակվում էր 18 մարդ։ Բնակավայրը զբաղեցնում է 0,236 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Show You

«Show You», ամերիկացի ռեփեր Թայգայի երգն է, համագործակցությամբ ռեփեր Future-ի հետ։ Երգը թողարկվել է 2013 թվականի օգոստոսի 27-ին, որպես Թայգայի «Hotel California» երրորդ ստուդիական ալբոմի երրորդ սինգլ։ Երգը գրվել է Թայգայի, Future-ի, Ն. Քեշի, Ջ. Ջեսքոնի, Ն. ՖԻշերի և Բ. Սոկոյի կողմից։ Երգի պրոդյուսերն է Detail-ը։
Երգի տեսահոլովակը, որի ռեժիսորն է Քոլին Թիլին, ներկայացվել է 2013 թվականի հուլիսի 23-ին BET հեռուստաընկերության 106 & Park ծրագրի ընթացքում։


== Երգացանկ ==
Թվային ներբեռնում«Show You» (Future-ի հետ) - 4։29


== Հիթ շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Ռոգաչևո (գյուղ, Կորոխոտկինսկոե գյուղական բնակավայր)

Անվան այլ կիրառումների համար տե՛ս՝ ՌոգաչևոՌոգաչևո (ռուս.՝ Рогачево), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հաթերք (բերդավան)

Անվան այլ կիրառումների համար տե՛ս՝ Հաթերք (այլ կիրառումներ)Հաթերք (Հայթերք, Խաթերք), բերդավան միջնադարյան Խաչենի իշխանության Հաթերք գավառում, Տրտու (Թարթառ) գետի ձախ ափին։ XII-XIII դդ.` Հաթերքի իշխանության կենտրոնը։ Ավերվել է XV-XVI դդ., ակկոյունլու և կարակոյունլու թուրքական ցեղերի ասպատակությունների հետևանքով։ XVI դարի վերջին Հաթերքի բնակիչները բերդավանի ավերակներից ոչ հեռու հիմնել են նույնանուն գյուղը (այժմ` ԼՂՀ Մարտակերտի շրջանում)։ Մխիթար Գոշն իր «Գիրք Դատաստանի» երկն ավարտել է Հաթերքում՝ Հաթերքի գահերեց իշխան Վախթանգի ապարանքում։
Դատաս

Դատաս (պորտ.՝ Datas), համայնք Բրազիլիայում՝ Մինաս Ժերայս նահանգի կազմում։ Գտնվում է Ժեկիտինոնյա նահանգի Կենտրոնական մասում։ Մտնում է Դիամանտինա գավառի կազմի մեջ։ Բնակչությունը կազմում է 5290 մարդ՝ 2006 թվականի տվյալներով։ Գրավում է 309,013 կմ2 տարածք։ Բնակչության խտությունը կազմում է՝ 17,1 մարդ/կմ2։


== Պատմություն ==
Քաղաքը հիմնադրվել է 1962 թվականի դեկտեմբերի 30-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 10.744.298,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 2.076,19 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,694 (տվյալները ՄԱԿ-ի զարգացման ծրագրի)։
Վահան Ղազարյան (քանդակագործ)

Անվան այլ կիրառումների համար տե՛ս՝ Վահան Ղազարյան (այլ կիրառումներ)Վահան Արամի Ղազարյան (1940, Թազաքենդ, Ադրբեջան), հայ քանդակագործ։


== Կենսագրություն ==
Վահան Ղազարյանը ծնվել է 1940 թվականին Նախիջևանի Թազաքենդ գյուղում։ 1959 թվականին ավարտել է Երևանի Փանոս Թերլեմեզյանի անվան գեղարվեստի ուսումնարանի քանդակի բաժինը։ Նրա գործերից է՝ «Ինժեների դիմաքանդակը»։


== Ծանոթագրություններ ==
Իվանա Բակերո

Իվանա Բակերո Մասիաս (իսպ.՝ Ivana Baquero Macias, հունիսի 11, 1994(1994-06-11), Բարսելոնա, Իսպանիա), կատալոնացի դերասանուհի, առավել հայտնի է Ֆավնի լաբիրինթոսը ֆիլմում Օֆելյայի դերով։


== Կենսագրություն ==
Իվանա Բակերոն ավարտել է Բարսելոնայի ամերիկյան դպրոցը, որտեղ խորացված ուսումնասիրել է անգլերեն, որը նրա երրորդ լեզուն է իսպաներենից և կատալաներենից հետո։ Երբ նա 11 տարեկան էր, ռեժիսոր Գիլյերմո դել Տորոն ընտրել է նրան «Ֆավնի լաբիրինթոսը» Օֆելիայի դերի համար։ Այս դերի համար Իվանան ստացել է հինգ կինոմրցանակ և արժանացել քննադատների դրական կարծիքներին։


== Գործունեություն ==
Իվանա Բակերոն մինչև «Ֆավնի լաբիրինթոսը» ֆիլմում նկարահանվելը, խաղացել է մի քանի փոքր դերեր։ Ամենամեծ դերը եղել է «Փխրունը» (2005 թ.) ֆիլմում, որտեղ նա նկարահանվել է Քալիստա Ֆլոքհարթի և Ռիչարդ Ռոքսբուրգի հետ։
Բակերոն «Ֆավնի լաբիրինթոսը» ֆիլմում նկարահանվելու համար ընտրվել է մոտավորապես 1000 երեխաներից։ Գիլյերմո դել Տորոն ասել է, որ երբ տեսել է Իվանայի գանգուր մազերը, հասկացել է, որ նա կատարյալ է դերի համար։ Նախնական սցենարի համաձայն, Օֆելյան պետք է լիներ 8 տարեկան, բայց սցենարը հատուկ կրկին գրվեց Բակերոյի համար, ով այդ ժամանակ 11 տարեկան էր։
«Անարխիստի կինը» (2008 թ.) Բակերոյի հաջորդ ֆիլմն է։ Ֆիլմի իրադարձությունները տեղի են ունենում Իսպանիայի քաղաքացիական պատերազմի ժամանակ։ Իվանան մարմնավորել է 15-ամյա Պալոմային (երկրորդական դեր)։


== Պարգևներ ==
2007` Գոյա մրցանակ - Կանացի դերասանական լավագույն դեբյուտ
2007` Սատուրն մրցանակ - Լավագույն երիտասարդ դերասան կամ դերասանուհի
2007` Turia մրցանակ - Կանացի դերասանական լավագույն դեբյուտ
2007` Premio ACE - Կանացի դերասանական լավագույն դեբյուտ
2007` Imagen Awards - Լավագույն կանացի դեր


== Ֆիլմագրություն ==


== Ծանոթագրություններ ==


== Արտաքին հղումներ ==
Ивана Бакеро (անգլ.) Internet Movie Database կայքում
«Guillermo del Toro and Ivana Baquero escape from a civil war into the fairytale land of Pan’s Labyrinth» интервью на scifi.com
Испанский ресурс, посвящённый Иване Бакеро Archived 2008-02-22 at the Wayback Machine.
Американский ресурс, посвящённый Иване Бакеро Archived 2008-02-23 at the Wayback Machine..
Դուլդու

Դուլդու, լեռնագագաթ Հայկական լեռնաշխարհում, Փոքր Կովկաս լեռնահամակարգում, Գանձակի լեռներում։


== Ծանոթագրություններ ==
Իվրեա

Իվրեա (իտալ. Ivrea), քաղաք Իտալիայում՝ Պիեմոնտ մարզի Թուրինի գավառում։ Մտնում է Թուրին քաղաքի մետրոպոլիսային տարածքի մեջ։ Գտնվում է մարզկենտրոնից Վալլե դ'Աոստա տանող ճանապարհի վրա։
Բնակչությունը՝ 24 409 մարդ (2007 թ.), բնակչության խտությունը՝ 809 մարդ/կմ²։ Զբաղեցնում է 30.19 կմ² տարածք։ Փոստային ինդեքս՝ 10015։ Հեռախոսային կոդ՝ 0125։


== Արտաքին հղումներ ==
Պաշտոնական կայք (իտալ.)
Լուսնալիճ (լիճ)

Լուսնալիճ, լիճ Հայաստանի Կոտայքի մարզում, Սևաբերդ գյուղից 6 կմ արևելք։ Բարձրությունը ծովի մակարդակից՝ 3000 մ, մակերեսը՝ 0,7 հա
:


== Ծանոթագրություններ ==
Վաղ, վաղ առավոտ

«Վաղ, վաղ առավոտ...» (ռուս.՝ «Раннее, раннее утро»), 1983 թվականի խորհրդային հեռուստաֆիլմ, որը նկարահանել է ռեժիսոր Վալերի Խարչենկոն Վալենտինա Օսեևայի «Դինկա» վիպակի մոտիվներով։


== Սյուժե ==
Ֆիլմը Վալենտինա Օսեևայի վեպի երկրորդ էկրանավորումն է։ Սա հեղափոխականի դստեր և ցարական Ռուսաստանի բանվոր տղայի բարեկամության պատմություն է։ Իրադարձությունները տեղի են ունենում 1910 թվականին Վոլգայի ափին՝ Սամարայի մոտ գտնվող ամառանոցում, որտեղ շատ բան է հիշեցնում ատաման Ստեպան Ռազինի, հին էրզյան ժողովրդի մասին։
Փրկելով լորտուին՝ Դինկան ընկնում է գետը և նրան փրկում է Լյոնկա անունով մի տղա, որը լողում է բարժայով։ Այդպես սկսվում է նրանց բարեկամությունը։ Դինկայի շնորհիվ տղային հաջողվում է փախչել դաժան ու ագահ խորթ հորից՝ Գորդեյ Լուկիչից, որը բարժայի տերն է, որտեղ Լյոնկան անխնա շահագործվում էր, ենթարկվում ծեծի ու նվաստացման։ Դինկան օգնում է իր Փրկչին ինչպես կարող է. օգնում է նրան շուկայում ձուկ վաճառել, գաղտնի տանից մթերք է բերում, փորձում է գումար վաստակել՝ երգեհոնիկի նվագակցությամվ երգեր կատարելով։ Լյոնկան աղջկան հայտնում է իր գաղտնիքներ. ցույց է տալիս Ստեպան Ռազինի քարափը և քարանձավը, որտեղ նա թաքնվում է իր խորթ հորից։ Բացատրում է ատամանի «Сарынь на кичку» մարտական մականունը։
Լյոնկան ծանոթանում է ուսանող Ստեպանի հետ, որը թռուցիկներ է տարածում։ Ինչպես հետո պարզվում է, թռուցիկները տպում են Սամարայի տպարանում, որտեղ աշխատում է Դինկայի մայրը։ Լյոնկայի սրամտությունն ու հնարամտությունը Ստեպանին թույլ է տալիս խուսափել դատարանից և բանտից։ Ստեպանն ու Լյոնկան օգնում են փախչել քննչական բանտից Ալեքսանդր Արսենևվին՝ Դինկայի հորը։ Դրանից հետո Արսենևների ընտանիքը որոշում է որդեգրել Լյոնկային։


== Հետաքրքիր փաստեր ==
Ֆիլմը բավականին շատ է տարբերվում վիպակից։ Աղբյուրի համաձայն՝ Լյոնկան չի մասնակցել հոր՝ Դինկայի փախուստի կազմակերպմանը։ Բացակայում են մի քանի կարևոր կերպարներ։ Օրինակ, ֆիլմում չի հիշատակվում Կատյան՝ Դինկայի մորաքույրը, որը վիպակում կարևոր դեր է կատարում։


== Դերերում ==
Նինա Գոմիաշվիլի – Նադեժդա Արսենևա (Դինկա)
Անդրեյ Խրենով – Լյոնկա
Իննա Ֆոկինա – Ալինա
Սոնյա Ջիշկարիանի – Մուկ (Անժելա), Արսենև քույրերից միջնեկը
Արչիլ Գոմիաշվիլի – Գորդեյ Լուկին / ոստիկանը 3-րդ սերիայում 
Ալեքսանդր Միխայլով – Ալեքսանդր Արսենև
Կլարա Բելովա – Մարինա
Տատյանա Կրավչենկո – Լիզա (լուսագրերում՝ Տատյանա Յակովլևա)
Վլադիմիր Անտոնիկ – Կոստյա
Եվգենի Լեբեդև – Կոստյա
Ալեքսանդր Ֆիլիպենկո – Մերկուրի
Նատալյա Վիլկինա – Պոլինա Կրաչկովսկայա
Անատոլի Կալմիկով – Ստեպան
Վլադիմիր Կաշպուր – Պետրովիչ
Էլեոնորա Իլչենկո
Վիկտոր Պավլովսկի – գրքեր վաճառող


== Նկարահանող խումբ ==
Ռեժիսոր՝ Վալերի Խարչենկո
Սցենար՝ Արկադի Ինին, Վալերի Խարչենկո
Օպերատոր՝ Ֆելիքս Քեֆչիյան
Կոմպոզիտորներ՝ Անդրեյ Լեդենև, Ռոման Լեդենև
Բեմադրող նկարիչ՝ Ալեքսանդրա Կոնարդովա


== Տես նաև ==
«Գտի՛ր ինձ, Լյոնյա»


== Ծանոթագրություններ ==


== Արտաքին հղումներ ==
«Վաղ, վաղ առավոտ»(անգլ.) ֆիլմը Internet Movie Database կայքում
Իկոնիկ մտապահում

Իկոնիկ մտապահում (հունարեն՝ eikon - պատկերում, պատկեր), տեսողական զգայարանով ընկալված ինֆորմացիայի պատկերի անմիջական արտացոլում։ Իկոնիկ հիշողության մեջ պահպանման տևողությունը տատանվում է 0,3-1 վայրկյանի միջև։ Ավելի երկարատև՝ մինչև մի քանի վայրկյան մտապահման դեպքում հանդես է գալիս հաջորդական պատկերների տեսքով։


== Գործառույթներ ==
Տեղեկատվության պահպանում, որը ապահովում է ազդակների ողջ տարածքը հաջորդիվ պետքական տեղեկատվության զտման համար։Զգայական անընդհատության ապահովում, որը հանդես է գալիս ներկայի և անցյալի միջև կապի միջոց։Ծառայում է վերափոխումների ադեկվատության վերահսկողության համար, որոնք իրականացվում են տեղեկատվության մշակման ավելի բարձր մակարդակում։Ազդակի կարճաժամկետ ներկայացման պայմաններում ծառայում է որպես դրա փոխարինող։


== Գիտափորձեր ==
Սպերլինգը մշակել է «մասնակի հաշվետվության» մեթոդիկա, որտեղ հետազոտվողին 50 մվ֊ի ընթացքում ներկայացվում է այսպիսի թվերի հավաքածու․
R	G	C 
L	X	N
S	B	J
Եթե հետազոտվողներըը փորձում են ներկայացված թվերից վերարտադրել հնարավորինս շատ, ամենայն հավանականությամբ, նրանք կհիշեն չորսը կամ հինգը։ Սակայն Սպերլինգը, թվերի ողջ կազմի ցուցադրումից անմիջապես հետո ներկայացնում են երեք թվերից որևէ մեկը՝ բարձր, միջին կամ ցածր տոնայնության (բերված օրինակում RGC շարքը կարող էր նշանակվել բարձր տոնայնությամբ, LXN շարքը՝ միջին և այլն)։ Այդ ձայները հետազոտվողին մատնանշում էին, թե թվերի որ շարքն է պետք հիշել՝ առաջին, երկրորդ, թե՞ երրորդ։ Յուրաքանչյուր շարքը հստակորեն վերարտադրվում էր հետազոտվողների կողմից 100 % դեպքերում։ Քանի որ հետազոտվողները նախապես չգիտեին, թե երեք շարքերից որ մեկն են նշելու հիշելու համար, կարելի է եզրակացնել, որ բոլոր ինը թվերը հասանելի էին վերարտադրությանը; հետևաբար՝ սենսոր պահարանը պետք է պահպանի ամենաքիչը ինը տարր։ Սպերլինգի հետազոտությունների մեկ այլ առանձնահատկությունն այն է, որ նա փոփոխում էր տառերի ցուցադրման և ձայնի արձակման միջև ընկած ժամանակահատվածը։ Դա ստեղծում էր իկոնիկ հիշողությունը ուսումնասիրելու հնարավորություն՝ երբ ձայնը հապաղում էր ավելի քան 1 վայրկյանով, վերարտադրվող տառերի քանակը ընկնում էր այնպիսի մակարդակի, որը բնորոշ է լրիվ հաշվետվության մեթոդիկայի համար։


== Ծանոթագրություններ ==
Կուլիկովկա (գյուղ, Սակիի շրջան)

Անվան այլ կիրառումների համար տե՛ս՝ ԿուլիկովկաԿուլիկովկա (ուկրաիներեն՝ Куликівка, Ղրիմի թաթարերեն՝ Küçük Aqtaçı), գյուղ Ուկրաինայի Ղրիմի Ինքնավար Հանրապետության Սակիի շրջանում։ Բնակավայրը նախկինում նաև անվանվել է Կուչուկ-Ակտաչի։
2001 թվականի տվյալներով Կուլիկովկա գյուղում բնակվում էր 432 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիմոն Սեղբոսյան

Սիմոն Սեղբոսյան (մոտ 1850, Սկյուտար, Կ. Պոլիս- 27 մարտի, 1917, Բերա, Կ. Պոլիս), հայ բժիշկ։


== Կենսագրություն ==
Ծնվել է մոտ 1850 թվականին Կ. Պոլ­սի ասիական կողմի Սկյուտար թաղամասում։ 1874 թվականին ավարտել է Կ. Պոլսի Օսմանյան կայսերական բժշկական վարժարանը։ 1880-1890-ական թվականներին Կ. Պոլսի սբ. Փրկիչ ազգային հիվանդանոցում բժիշկ է աշխատել։ 1904 թվականի դրությամբ Կ. Պոլսի Բերա թաղամասում բժիշկ է աշխատել։
Մահացել է 1917 թվականի մարտի 27-ին, ժանտախտից՝ մոտ 67 տարեկանում։


== Գրականություն ==
Ընդարձակ օրացոյց Ս. Փրկչեան հիւանդանոցի հայոց, Կ. Պոլիս, 1905։
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Մեզպուրեան Արթօ, Հայ եւ ծագումով հայ բժիշկներ։ Այբուբենական համառօտ անուանացանկ (16881940), Իսթանպուլ, 1940։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Գրչության արվեստ

Գրչության արվեստ գրելու արվեստ, ուսմունք գրության մասին։ Ստեղծվել է հին աշխարհում, լայնորեն տարածվել միջնադարում։ Գրչության արվեստ միավորում է գիտության, արվեստի, արհեստի տարրեր, գործնական և տեսական գիտելիքներ, որոնց մեկտեղումով ստեղծվել է փաթեթը, արձանագրությունը, ձեռագիրը, դիվանական փաստաթուղթը։ Գրչության արվեստի մեջ մտնող այդ տարրերը կարելի է բաժանել երկու մասի, մեկը վերաբերում է գրանյութին, այսինքն՝ պապիրուս, մագաղաթ, թուղթ, թանաք, ներկ, գրիչ, կազմ պատրաստելու, տողեր գծելու, պրակավորելու և նման աշխատանքների համար նյութեր ու գործիքներ հայթայթելուն, մյուսը՝ բուն գրելու հետ կապված գործողությանը, որն ընդգրկում է գիրը, գրատեսակը, բնագիրը, ուղղագրությունը, կետադրությունը, սրբագրությունը, մանրանկարչությունը, կազմազարդերը։ Սրանք սերտորեն կապված են միմյանց և հասարակական-տնտեսական կյանքի զարգացմանը համընթաց փոփոխվել են ժամանակի ընթացքում։ Առաջին գրանյութը եղել է քարը, հետո նրան միացել է աղյուսը, ապա՝ պապիրուսը, որի ևետ գործածվել է մագաղաթը և նրան դուրս մղել։
Հետագայում մագաղաթին փոխարինել է թուղթը և դարձել համարյա միակ ու ամենամասսայական գրանյութը (միայն քարն է մնացել վիմարձանագրությունների համար)։ Հայ գրչության արվեստը հայերեն գրերի և գրատեսակների հետ ստեղծել է Մեսրոպ Մաշտոցը։ Գրչության արվեստի առաջին գործը Սողոմոնի առակներն են, որոնք թարգմանել են Մեսրոպ Մաշտոցը և նրա աշակերտներ Հովնան Եկեղեցացին ու Հովսեփ Պաղնացին, իսկ մագաղաթի վրա գրել է հելլեն գրիչ Հռոփանոսը։ Այս թարգմանության և գրության ժամանակ մշակվել է հայ գրչության արվեստ, որի մեջ և հմտացել են Մաշտոցի հետ Միջագետք գնացած աշակերտները։ Մաշտոցը Վաղարշապատ է վերադարձել հայոց նորաստեղծ գրերով և նրանցով գրված առաջին ձեռագրով։ Հետագայում Վաղարշապատում և գրչության այլ կենտրոններում գրչության արվեստը կատարելագործվեց, հարստացավ, դարձավ գիտության ուսուցման, ազգային դպրության կերտման ու պահպանման հուսալի զենքը։
Դալմաթիա

Դալմաթիա (խորվ.՝ Dalmacija, իտալերեն՝ Dalmazia, սերբ.՝ Далмација, լատ.՝ Dalmatia), պատմական տարածք Բալկանյան թերակղզու հյուսիս-արևմուտքում՝ Ադրիատիկ ծովի ափին։ Ներկայումս մտնում է Խորվաթիայի (հիմնականում) և Չեռնոգորիայի կազմի մեջ։ Անունը ստացել է այդ տարածքում հնում բնակվող իլիրիական դալմատներ ցեղի անունից։


== Աղբյուրներ ==
Ժողովածու (2364)

Ժողովածու (2364), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2364 թվի տակ։ Ձեռագիրը գրվել է 14-րդ դարում Ս. Բարդուղիմեոս գրիչի կողմից։ Ստացողը եղել է Հովհաննես րաբունին։ Գրված է թղթիի վրա, որն ունի 16X12 չափս։ Ձեռագիրը կազմված է 266 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ զարդահյուս մետաքս։ Հիշատակարաններ գրչի՝ 184ա, հետագայի՝ 263բ (14-րդ դար), 264ա (1687 թ.):


== Բովանդակություն ==
Նշանագիրք իմաստնոց։
Յովհ. Երզնկացւոյ (Ծործորեցւոյ) Տեսութիւն քերականի։
Պորփիւրի ներածութիւն Ստորոգութեանցն Արիստոտէլի։
Դաւթի Վերլուծութիւն ներածութեանն Պորփիւրի, Սահմանք իմաստասիրութեան։
Ներս. Շնորհալւոյ Յաղագս երկնի և դարդուց նոր։
Ամենայն չար տանջելի։


== Ծանոթագրություններ ==
Լոգարիթմական մասշտաբ

Լոգարիթմական մասշտաբ, սանդղակ, որի հատվածի երկարությունը համաչափ է այդ հատվածի ծայրերում նշված արժեքների հարաբերակցության լոգարիթմին, մինչդեռ գծային մասշտաբով հատվածի երկարությունը համաչափ է դրա ծայրերում գտնվող արժեքների տարբերությունը։
Լոգարիթմական սանդղակը չափազանց օգտակար է արժեքների շատ մեծ միջակայքերը արտացոլելու համար։ Լոգարիթմական մասշտաբի օգտագործման և օգտակարության հստակ օրինակ է Լոգարիթմական քանոնը, որը թույլ է տալիս կատարել բավականին բարդ հաշվարկներ երկու-երեք տասնորդական նիշերի ճշգրտությամբ։
Գերմանացի անատոմիստ և ֆիզիոլոգ Էռնստ Վեբերի կողմից հայտնաբերված և գերմանացի ֆիզիկոս ու հոգեբան Գուստավ Ֆեխների կողմից ձևակերպված օրենքի համաձայն՝ մարդկային զգացողությունների մեծությունը և դրանց առաջացրած գրգռվածության ամպլիտուդը կապված են լոգարիթմական բանաձևով։ Այս օրենքը գործում է մարդու բոլոր տեսակի զգացողությունների համար՝ լսողություն, տեսողություն, հոտ, շոշափելիք։ Վեբեր-Ֆեխների օրենքը հնչում է այսպես. «Զգայության ուժը համաչափ է գրգռման ուժի լոգարիթմին»։ Համաձայն այս օրենքի՝ ձայնի ընկալվող բարձրությունը նույնպես համաչափ է նրա ինտենսիվության լոգարիթմին (մասնավորապես՝ բարձրախոսի հզորության լոգարիթմին)։ Հետևաբար, ձայնային վերարտադրող սարքերի ամպլիտուդա-հաճախական բնութագրերի վրա օգտագործվում է լոգարիթմական սանդղակ երկու առանցքների երկայնքով։
Օրինակ, երաժշտության մեջ նոտաները, որոնք հաճախականությամբ տարբերվում են երկու անգամ, ընկալվում են որպես նույն նոտա՝ մեկ օկտավա բարձր, իսկ նոտաների միջև ընդմիջումը կիսատոնում համապատասխանում է դրանց հաճախականությունների հարաբերակցությանը 21/12։ Այդ պատճառով երաժշտական ​​սանդղակը լոգարիթմական է։
Լոգարիթմական մասշտաբի օգտագործման օրինակներ.

Երկրաշարժի ինտենսիվության Ռիխտերի սանդղակ
Էքսպոզիցիոն սանդղակը լուսանկարչության մեջ
Աստղային մեծություններ՝ աստղերի պայծառության սանդղակ
pH սանդղակ
Ձայնի ինտենսիվության սանդղակ՝ դեցիբել
Ձայնի հաճախականության սանդղակ՝ նոտաների սանդղակ
Վիրուսային հիվանդությունների տարածման սանդղակ


== Ծանոթագրություններ ==


== Գրականություն ==
Dehaene Stanislas, Izard Véronique, Spelke Elizabeth, Pica Pierre (2008)։ «Log or linear? Distinct intuitions of the number scale in Western and Amazonian indigene cultures»։ Science 320 (5880)։ 1217–20։ Bibcode։2008Sci...320.1217D։ PMC 2610411։ PMID 18511690։ doi։10.1126/science.1156540
Tuffentsammer Karl, Schumacher P. (1953)։ «Normzahlen – die einstellige Logarithmentafel des Ingenieurs» [Preferred numbers - the engineer's single-digit logarithm table]։ Werkstattechnik und Maschinenbau (գերմաներեն) 43 (4)։ 156
Tuffentsammer Karl (1956)։ «Das Dezilog, eine Brücke zwischen Logarithmen, Dezibel, Neper und Normzahlen» [The decilog, a bridge between logarithms, decibel, neper and preferred numbers]։ VDI-Zeitschrift (գերմաներեն) 98։ 267–274
Ries Clemens (1962)։ Normung nach Normzahlen [Standardization by preferred numbers] (գերմաներեն) (1 ed.)։ Berlin, Germany։ Duncker & Humblot Verlag (de)։ ISBN 978-3-42801242-8 (135 pages)
Paulin Eugen (2007-09-01)։ Logarithmen, Normzahlen, Dezibel, Neper, Phon - natürlich verwandt! [Logarithms, preferred numbers, decibel, neper, phon - naturally related!] (գերմաներեն)։ Արխիվացված է օրիգինալից 2016-12-18-ին։ Վերցված է 2016-12-18
Գեորգե Ասաքի

Գեորգե Լազարի Ասաքի (մարտի 1 (12), 1788, Հերցա - նոյեմբերի 12 (24), 1869, Յասի, Ռումինիա), հայազգի ռումինական գրող, լուսավորիչ։ Փիլիսոփայության դոկտոր։ Արտասահմանյան գիտական ընկերությունների անդամ։


== Կենսագրություն ==
Գեորգե Ասաքին ծնվել է գրող, հոգևորական, հայազգի Լազար Ասաքիևիչի ընտանիքում։ 1796-1804 թվականներին սովորել է Լվովում, ապա՝ Վիեննայում և Իտալիայում։ Ռումինիայի և մոլդովայի գրականության պատմության մեջ նշանակալի դեր են կատարել Գեորգե Ասաքիի բանաստեղծությունները, առակները, պատմական նորավեպերը։
Մոլդովայում բացել է առաջին ազգային դպրոցը և ճարտարագիտական ուսումնարանը։ Կազմակերպել է ռումինիայի առաջին թատերական ներկայացումները (1816), Յասսիում հիմնել փիլիսոփայության իրավունքի և աստվածաբանության Միհըյլյան ակադեմիան (1835), երաժշտադրամատիկական դպրոց (1836), գրել է պիեսներ, զբաղվել նկարչությամբ։
Իր հիմնադրած «Ալբինա» (1835) տպարանում հրատարակել է իր խմբագրած լրագրերը և գիտական պարբերականները («Գազետ դը Մոլդովա» («Մոլդովական լրագիր»), «Ալբինա Ռոմընեասկը» («Մեղու Ռումինիո»)), լուսաբանել է հայկական մշակութային հարցեր, տպագրել նմուշներ հայ գրականությունից, կազմել «Ֆրանս-ռումինական հանրագիտարանը»։
Լույս է ընծայել «Վավերաթղթերի հավաքածու» ժողովածուն (1853, ռումիներեն), որն արժեքավոր նյութեր է պարունակում մոլդովահայության մասին։


== Հիշատակ ==
Նրա պատվին Պիետրա Նեամցում հրատարակվել է «Ասաքի» (1881-1985) գիտա-գրական հանդեսը։
1890 թվականին Յասսիում նրա պատվին կանգնեցվել է հուշարձան։


== Երկեր ==
«Ընտիր առակներ», 1836
«Բանաստեղծություններ» 1836
«Իշխանուհի Ռոքսանա», 1841
«Մոլդավուհի Ելենան», 1851
«Ճերմակ հովիտը», 1855


== Ծանոթագրություններ ==
Քսանթագ

Քսանթագ, գյուղ Արևմտյան Հայաստանում, Էրզրումի վիլայեթի Բաբերդի գավառակում։ Գտնվում էր Բաբերդ քաղաքից 30 կմ հարավ-արևմուտք, Ճորոխ գետի աջ կողմի Լոռի վտակի ափին։


== Անվան ստուգաբանություն ==
Գյուղի անվանումը առաջացել է գյուղի վանքերում պահված թագերի քանակից, որոնց թիվը 20-ն էր։


== Պատմություն ==
1895 թվականի հայկական կոտորածների ժամանակ թուրքերը սրախողխող են արել 400 մարդու։ Փրկվածները, որոնք մեծ մասամբ կանայք էին, հավատափոխ են արվելլ։ Գյուղի եկեղեցին վերածվել է մզկիթի։ 1915 թվականին ողջ հայերեին բռնագեղթեցրել են և գյուղում բնակություն են հաստատել թուրքեր։


== Բնակչություն ==
1872-1873 թվականներին ուներ 86 տուն, 1909 թվականին` 158 տուն հայ բնակիչ։


== Պատմամշակութային կառույցներ ==
Քսանթագն ուներ Ս. Աստվածածին եկեղեցին, որը 1895 թվականին վերածվել է մզկիթի։ Գյուղում է գտնվել Քսանթագ վանքը, որն ունեցել է 20 վանք-եկեղեցի և յուրաքանչյուրում պահված էր մեկ թագ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Պերդենկա

Պերդենկա (ռուս.՝ Перденька), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Իլեզա գետի աջ ափում՝ 38 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000008572
Հիդրոլոգիական ուսումնասիրությունների կոդը - 103000857
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Clash Royale

Clash Royale, ՍԻԺ և CCG ժանրի խաղ մոբայլ սարքերի համար,հասանելի է Անդրոիդ և IOS հարթակներում։ Խաղը թողարկվել է 2016թ․-ի մարտի 2-ին Supercell ընկերության կողմից։ Clash Royale-ը գոյության առաջին տարում իրեն ստեղծողներին բերեց ավելի քան 1մլրդ դոլար։ Խաղը գտնվում է միևնույն խաղային ասպարեզում, ինչ Clash of Clans-ը։


== Խաղ ==
Խաղի ընթացքում հարկավոր է հարցակվել հակառակորդի աշտարակների վրա հարձակողական քարտերի միջոցով,ինչպես նաև պաշտպանել սեփական աշտարակները։Յուրաքանչյուր խաղացող ունի երեք աշտարակ՝ երկու փոքր և մեկ մեծ։Փոքր աշտարակներից յուրաքանչյուրում կան մեկական արքայադուստրեր,իսկ մեծ աշտարակում գտնվում է արքան։Արքայադուստրերը օժտված են ավելի արագ և ավելի հեռու կրակելու ունակությամբ,սակայն ունեն ավելի քիչ կյանք,քան արքան։Ի սկզբանե արքայի աշտարակը պասիվ է,այն ակտիվանում է այն դեպքում,երբ արքայադուստրերից որևէ մեկի աշտարակը ավերվում է հակառակորդի կողմից։
Խաղացողը մինչ խաղը սկսելը,կարող է ընտրել ութ քարտ,որոնցով էլ պետք է պայքարի հակառակորդի դեմ։Եթե առաջին երեք րոպեներից հետո երկու խաղացողներն էլ ունեն հավասար քանակի աշտարակ,ապա նրանց տրվում է ևս 2 րոպե խաղային ժամանակ։
Մեկը ընդեմ մեկի ռեժիմում հաղթելու դեպքում խաղացողը ստանում է գավաթներ,որոնց թվից է կախված նրա դիրքը խաղացողների ցանկում։Համապատասխան թվով գավաթներ հավաքելու դեպքում խաղացողը գնում է դեպի նոր արենա,որն էլ հնարավորություն է տալիս ձեռք բերել նոր քարտեր և ավելացնել սունդուկներից դուրս եկող մրցանակները։Մրցանակներն են՝ ոսկիները,քարտերը,կրիստալները,էմոջիները և սունդուկները։
Երկուսը ընդեմ երկուսի ռեժիմում հաղթելու դեպքում խաղացողը չի ստանում գավաթներ,իսկ պարտվելու դեպքում չի կորցնում դրանք.


=== Քարտեր ===
Քարտերը ըստ հազվադեպության աստիճանի բաժանվում են 4 տիպի՝ սովորական,հազվադեպ,էպիկ և լեգենդար։Սովորական քարտերը դուրս են գալիս գրեթե բոլոր սունդուկներից։Էպիկ սունդուկներից դուրս են գալիս միայն էպիկ քարտեր,իսկ լեգենդար սունդուկներից՝ մեկ լեգենդար քարտ,սկսած 4-րդ արենայից։Խաղում կա ընդհանուր 99 քարտ (26 սովորական, 29 հազվադեպ, 27 էպիկ և 17 լեգենդար ) ։Քարտերը կարելի է հզորացնել մինչև 13-րդ մակարդակ։Յուրաքանչյուր քարտ ունի իր առանձնահատկությունը (հարձակվող, պաշտպանող և այլն)։


=== Կլանային պատերազմներ ===
Կլանային պատերազմները բաժանվում են երկու փուլի։ Առաջին փուլում խաղացողը պետ է հավաքի որքան հնարավոր է շատ քարտեր կլանային պատերազմի համար։Երկրորդ փուլում խաղացողը պետք է ընտրի ութ քարտ,որից հետո,արդեն կարող է անցնել հարցակման։Երկրորդ փուլում կարևորը հաղթանակն է,որով խաղացողը գավաթ է վաստակում։Որքան շատ լինեն ձեր գավաթները,այնքան ավելի բարձր տեղում կլինեք խաղացողների մեջ։


== Ծանոթագրություններ ==


== Արտաքին հղումներ ==
Clash Royale Archived 2020-07-20 at the Wayback Machine. -ը  Supercell-ի կայքում։
Գրոսսո

Գրոսսո (իտալերեն՝ Grosso), կոմունա Իտալիայի Պիեմոնտ մարզի Թուրին գավառում։
Բնակչությունը՝ 988 մարդ (2008 թվականի տվյալներով)։ Բնակչության խտությունը՝ 247 մարդ/կմ²։ Տարածքը՝ 4 կմ²։ Փոստային ինդեքս՝ 10070։ 
Հեռախոսային կոդ՝ 011։
Բնակավայրի հովանավորներ են համարվում սուրբ Լավրենտիոսը, Ստեփան երկրորդը։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հսցե։ Piazza IV Novembre n. 13
Հեռախոսահամար։ +39 (011) 926-76-89
Ֆաքս։ +39 (011) 926-96-26
Էլեկտրոնային հասցե։ anagrafe@comune.grosso.to.it anagrafe@comune.grosso.to.it, grosso@pcert.it grosso@pcert.it
Գլխավոր կայք։ comune.grosso.to.it


== Արտաքին հղումներ ==
Բնակավայրի գլխավոր կայք (իտալ.)
Ազգային ինստիտուտի վիճակագրություն (իտալ.)
http://www.istat.it/english/ Archived 2009-12-07 at the Wayback Machine.
Բեհբուտ Շելկովնիկով (արվեստաբան)

Անվան այլ կիրառումների համար տե՛ս՝ Բեհբուտ Շելկովնիկով (այլ կիրառումներ)Բեհբուտ Ալեքսանդրի Շելկովնիկով (Շելկովնիկյան) (մարտի 27, 1897(1897-03-27) - դեկտեմբերի 2, 1975(1975-12-02), Լենինգրադ, ՌԽՖՍՀ, ԽՍՀՄ), խորհրդային արվեստաբան։ 
Բեհբուտ Մարտիրոսի Շելկովնիկովի թոռը։


== Կենսագրություն ==
1930 թվականին ավարտել է Լենինգրադի համալսարանի քիմիայի ֆակուլտետը։ 1934 թվականից զբաղվել է Անիի, Դվինի խեցեղենի և ապակու ուսումնասիրությամբ։ 1941-1945 թվականներին աշխատել է Հայաստանի ԳԱ պատմության ինստիտուտում, 1945-1967 թվականներին՝ Լենինգրադի Էրմիտաժում, որպես գիտաշխատող, շարունակել հետազոտությունը 9-14-րդ դարերում Անդրկովկասի խեցեգործության, ինչպես և ռուսական կիրառական արվեստի բնագավառում։ Շուրջ 40 գիտական աշխատության հեղինակ է։ Լենինգրադի համալսարանում վարել է ռուսական և հայկական կիրառական արվեստների հատուկ դասընթացներ։ Միջնադարյան Հայաստանի կիրառական արվեստին նվիրված Շելկովնիկովի աշխատությունները եզակի են իրենց տեսակի մեջ։
Իբրագիմովո (այլ կիրառումներ)

Իբրագիմովո, կարող է վերաբերել՝

Իբրագիմովո - գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Իբրագիմովո - գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Իբրագիմովո - գյուղ Ռուսաստանի Բաշկորտոստան հանրապետության Կուգարչինսկի շրջանի կազմում։
Իբրագիմովո - գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Իբրագիմովո - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Իբրագիմովո - գյուղ Ռուսաստանի Օրենբուրգի մարզի Կուվանդիկսկի շրջանի կազմում։
119 (թիվ)

119 (հարյուր տասնինը), բնական թիվ, որը գտնվում է 118-ի և 120-ի միջև։


== Մաթեմատիկայում ==
119-ի թվանշանների գումարը հավասար է 11-ի
119-ի թվանշանների արտադրյալը հավասար է 9-ի
119-ը կենտ եռանիշ թիվ է
119-ի քառակուսին հավասար է 14 161-ի


== Այլ ոլորտներում ==
119 թ., Մ.թ.ա. 119 թ.
Տարվա 119-րդ օրը ապրիլի 29-ն է (նահանջ տարիներին՝ ապրիլի 28-ը)
ASCII-ում «w» տառի համարը


== Ծանոթագրություններ ==
Նորայր Ասլանյան (ֆուտբոլիստ)

Անվան այլ կիրառումների համար տե՛ս՝ Նորայր Ասլանյան (այլ կիրառումներ)


== Կենսագրություն ==
Ասլանյանը ծնվել է 1991 թվականի, մարտի 25-ին Հայաստանում։ Ծնվելուց հետո ծնողները նրան տվել են Մամեդով ազգանունը, որպեսզի կարողանային խուսափել Ղարաբաղյան պատերազմի վնասներից։ Հետագայում նրանք տեղափոխվել են Հոլանդիա։ Ասլանյանը մեծացել է ընտանիքում, որտեղ խոսվել է և հոլանդերեն և հայերեն։


== Ակումբային կարիերա ==
Ասլանյանը իր ակումբային կարիերան սկսել է 13 տարեկանից Հոլանդական Գրոնինգենի կազմում։ 17 տարեկանում Ասլանյանը Գրոնինգենին օգնեց դառնալ Հոլանդիայի երիտասարդական առաջնության չեմպիոն։ Իրեն լավ դրսևորելով՝ նրան սկսեցին հետևել նաև առաջին թիմի մարզիչները։ Այնուհետև նա վարձավճարով տեղափոխվեց Վենդամ, որտեղ երկու գոլ խփեց իր մեկնարկային խաղում։ Հոկտեմբերին վարձավճարով տեղափոխվեց Կամբուր։ Այնուհետև գնաց Զուոլե, այնտեղից էլ վարձավճարով տեղափոխվեց։ 
2012 թվականի հուլիսին պայմանագիր կնքեց Վիլեմ 2-ի հետ։ Մրցաշրջանից հետո վարձավճարով տեղափոխվեց Ալմեր Սիթի։


== Միջազգային կարիերա ==
2012 թվականին Հայաստանի հավաքականի նախկին մարզիչ Վարդան Մինասյանը նրան հրավիրեց հավական Սերբիայի և Կանադայի դեմ ընկերական հանդիպումների ժամանակ։ Հավաքականում իր առաջին խաղը խաղաց Լյուքսեմբուրգի դեմ ընկերական խաղում 2013 թվականին։


== Ծանոթագրություններ ==
Գվիլիելմոս Պոստելլոս

Պոստելլոս (ֆր.՝ Guillaume Postel, մարտի 25, 1510, Barenton - սեպտեմբերի 6, 1581, Փարիզ), ֆրանսիացի լեզվաբան, արևելագետ, հումանիստ։


== Կենսագրություն ==
1539-1543 թվականներին հունարեն, արաբերեն լեզուներով դասավանդել է Փարիզի Արքայական քոլեջում։
1549-1559 թվականներին շրջել է Եվրոպայում և Ասիայում, ուսումնասիրել քրիստոնյա և իսլամադավան ժողովուրդների կենցաղն ու լեզուն, քարոզել հավատքների միասնություն, որի համար ինկվիզիցիան նրան ենթարկել է ցմահ բանտարկության։
1838 թվականին լույս է տեսել Պոստելլոսի «Տասներկու լեզուների տարբեր այբուբենների բնույթի մասին ներածություն և կարդալու կերպարանափոխություն» ժողովածուն։


== Ծանոթագրություններ ==


== Արտաքին հղումներ ==
Secret F. L’émithologie de Guillaume Postel // Umanesimo e esoterismo. Atti del V Convegno internazionale di studi umanistici. Padova։ CEDAM, 1960. — P. 381—427. (ֆր.)
Secret F. Vie et caractère de Guillaume Postel. Milano։ Archè, 1987. (ֆր.)
Kuntz G. Postel։ Prophet of the Restitution of All Things, His Life and Thought. La Haye։ Martinus Nijhoff, 1981. (անգլ.)
F.Secret. Guillaume Postel (ֆր.)
Статья на портале «Конфуциус»(չաշխատող հղում)
Эко У. Универсалистская утопия Постеля // Поиски совершенного языка в европейской культуре.։ ALEXANDRIA, 2007. — С. 82-87. — ISBN 978-5-903445-05-9
Ձորակ (Ակնի գավառ)

Անվան այլ կիրառումների համար տե՛ս՝ Ձորակ (այլ կիրառումներ)Ձորակ, գյուղ Արևմտյան Հայաստանում, Խարբերդի վիլայեթի Ակնի գավառակում։ Գտնվում էր Ակն քաղաքից 4 կմ հյուսիս-արևելք։


== Աշխարհագրություն ==
Տարածքը լեռնային էր։ Ունի գեղատեսիլ բնություն, առողջարար օդ, հորդաբուխ աղբյուրներ։ Գյուղի մոտ գտնվում է Սարին Ս. Սարգիս կոչված բարձր լեռը։


== Պատմություն ==
Մինչ 1915 թվականը գյուղի բնակիչների մի մասը տեղափոխվել է Կ. Պոլիս։ Մնացած մասը բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
Բնակիչները հարկադրաբար կաթոլիկություն ընդունված հայեր էին։ XX դարի սկզբին ուներ 30 տուն հայ բնակիչ։


== Տնտեսություն ==
Բնակչության հիմնական զբաղմունքը անասնապահությունն ու երկրագործությունն էր։


== Պատմամշակութային կառույցներ ==
Ձորակն ուներ Ս. Նիկողայոս եկեղեցի-ուխտավայրը և Ս. Գևորգ մատուռը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Շազել (Կանտալի գավառ)

Շազել (ֆր.՝ Chazelles), համայնք Ֆրանսիայի Օվերն մարզի Կանտալ գավառում։
Բնակչությունը 2008 թվականի դրությամբ կազմում է 33 մարդ, բնակչության խտությունը` 5.25 մարդ/կմ²։ Բնակավայրը զբաղեցնում է 6.28 կմ² տարածք։


== Աշխարհագրություն ==
Գտնվում է Փարիզ քաղաքից 430 կմ հարավ, Կլերմոն Ֆերան քաղաքից` 80 կմ հարավ, Օրիյակ քաղաքից` 75 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 20 աշխատունակ (15-64 տարեկան) բնակիչ, որոնցից ակտիվ էին 9-ը, իսկ ոչ ակտիվները` 11։ Ակտիվության ցուցանիշը կազմում է 45,0 %։ 9 աշխատունակ մարդկանցից աշխատել է 8 անձ (5 տղամարդ և 3 կին)։ Գործազուրկ են եղել 1 անձ (0 տղամարդ և 1 կին)։ 11 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Կանտալ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ամենակարող Բրյուսը

«Ամենակարող Բրյուսը» (անգլ.՝ Bruce Almighty), 2003 թվականին ռեժիսոր Թոմ Շիդյակի կողմից նկարահանված կատակերգական ֆիլմ՝ Ջիմ Քերրիի գլխավոր դերակատարմամբ։


== Սյուժե ==
Ֆիլմի հերոս Բրյուս Նոլանը (Ջիմ Քերրի) - հեռուստալրագրող է, ով հայտնի է իր հետաքրքիր և ծիծաղելի սյուժեներով։ Նրա հաղորդումները շատերի սիրելի ծրագրերն են, նա կարողանում է ուրախացնել շատերին։ Սակայն Բրյուսի երազանքն էր դառնալ մեծ հեռուստավարող և առաջ գնալ իր մասնագիտության մեջ։ Նա գրեթե միշտ դժգոհում է իր ճակատագրից և ոչնչից գոհ չէ։
Նրա սիրելի աղջիկը՝ Գրեյսը (Ջենիֆեր Էնիսթոն), աշխատում է մանկապարտեզում և իր կյանքից շատ գոհ է։ Նա սիրում է Բրյուսին՝ չնայած նրա հոռետեսական բնավորությանը։ Բրյուսը ցանկանում է լեգենդար մարդ դառնալ, իսկ Գրեյսը ամեն օր ցանկանում է մի նոր բան անել շրջապատի համար։
Մի անգամ Բրյուսին հնարավորության է ընձեռնվում պատրաստել հիանալի մի սյուժե, որը պետք է հեռարձակվի ուղիղ եթերում։ Բայց հենց եթերից առաջ Բրյուսը տեղեկանում է, որ այն պետք է վարի իր գործընկեր և հակառակորդ Էվանը (Սթիվ Քարել)։ Եվ այդպիսով նրա կյանքում անհաջողությունները հաջորդում են մեկը մյուսին, նրա վրա հարձակվում են փողոցային խուլիգանները՝ կոտրելով նրա մեքենան, անհաջողությունների շարք աշխատավայրում, նույնիսկ նրա ու Գրեյսի հարաբերությունները գնալով վատանում են։
Եվ ահա մի անգամ Բրյուսը պատահաբար հայտնվում է մի մեծ լքված շինությունում, որտեղ հանդիպում է տարօրինակ մի մարդու (Մորգան Ֆրիման), ով սկզբում ներկայանում է որպես հավաքարար, հետո՝ էլեկտրականության մասնագետ, իսկ վերջում պարզվում է, որ նա հենց աստվածն է։ Նա ասում է, որ մշտապես հետևում էր Բրյուսին և լսել է վերջինիս անհաջողությունների մասին, որոնք արդեն հուսալքության են հասցրել նրան։ Աստված առաջարկում է Բրյուսին այսպես ասած իր աշխատանքը՝ օժտելով նրան բոլոր կարողություններով, դրանով աստված փորձում է պարզել, թե արդյո՞ք Բրյուսն ի վիճակի է գլուխ հանել իր գործերից, որոնք անթիվ ու անհամար են։
Բրյուսը համաձայնվում է և նա դառնում է ամենակարող։ Ու կարծես թե կյանքում ամեն ինչ ընկնում է իր տեղը, բոլոր խնդիրները լուծվում են ու ամեն ինչ ավելի քան հրաշալի է դառնում Բրյուսի կյանքում։ Սակայն կամաց-կամաց պարզվում է, որ աստված լինելը այնքան էլ հեշտ չէ, չէ որ պետք է պատասխանել բոլորի աղոթքներին ու հարցերին ...


== Դերերում ==
Ջիմ Քերրի - Բրյուս Նոլան
Մորգան Ֆրիման - աստված
Ջենիֆեր Անիստոն - Գրեյս Կոննելի
Սթիվ Քարել - Էվան Բաքսթեր
Ֆիլիպ Բեյքեր Հոլլ - Ջեք
Քեթրին Բելլ - Սյուզան


== Ծանոթագրություններ ==
Հիրիկ Գրոսհեյմի

Հիրիկ Գրոսհեյմի (լատ.՝ Iris grossheimii), հիրիկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
Կոճղարմատավոր բույս է։ Տերևները նեղ մանգաղաձև են և հաճախ խիստ ոլորված։ Ծաղկապատի արտաքին մասերի ետծալն ունի 4-5 սմ երկարություն և 1,5-2 սմ լայնություն, գագաթում կլորավուն է, հաստ, ծիրանագույն ջղերով և կլորավուն սև պուտով։ 4-5 (6) սմ երկարությամբ և 2-3 սմ լայնությամբ ծաղկապատը դարչնագույն ծիրանագույն է։


== Տարածվածություն ==
Հայաստանում հանդիպում է միայն Մեղրու ֆլորիստիկական շրջանում (Զանգեզուրի և Մեղրու լեռնաշղթաներ)։ Աճում է նաև Նախիջևանում։


== Էկոլոգիա ==
Աճում է միջին լեռնային գոտուց մինչև ենթալպյան գոտի՝ ծովի մակարդակից 1200-2400 մ բարձրությունների վրա, ինչպես նաև տափաստաններում, գիհու և կաղնու նոսրանտառներում, մարգագետիներում և չոր քարքարոտ լանջերին։ Ծաղկում է ապրիլ-հունիս ամիսներին, պտղաբերում՝ հունիս-հուլիսին։


== Պահպանություն ==
Վտանգված տեսակ է։ Հարավային Անդրկովկասի էնդեմիկ տեսակներից է։ Տարածման և բնակության շրջանների մակերեսը 500 կմ²-ից պակաս է։ Տեսակին, կապված աճելավայրերի պայմանների փոփոխության հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման սպառնալիքի ենթակա տեսակ։ Ընդգրկված չէ CITES-ի և Բեռնի կոնվենցիաներում։
Պոպուլյացիայի մի մասը պահպանվում է «Արևիկ» ազգային պարկի սահմաններում։


== Ծանոթագրություններ ==
Բրան (Ծովափնյա Շարանտի գավառ)

Անվան այլ կիրառումների համար տե՛ս՝ Բրան (այլ կիրառումներ)Բրան (ֆր.՝  Bran), համայնք Ֆրանսիայի Պուատու Շարանտա մարզի Ծովափնյա Շարանտի գավառում։ Մտնում է Մոնտանդր կանտոնի կազմի մեջ։ Շրջանը՝ Ժոնզակ։
Համայնքի INSEE կոդ՝ 17061։


== Բնակչություն ==
Համայնքի բնակչությունը 2010 թվականին կազմում էր 123 մարդ։


== Տնտեսություն ==
2010 թվականի տվյալներով՝ աշխատունակ տարիքի 69 մարդկանցից (15-64 տարեկան) 43-ը տնտեսապես ակտիվ էին, 26-ը՝ ոչ ակտիվ (ակտիվության ցուցանիշը՝ 62,3 %, 1999 թվականին եղել է 69,0 %)։ 43 աշխատունակ բնակիչներից 42-ը աշխատում էին (27 տղամարդ և 15 կին), անաշխատանք էր 1 կին։ 26 անգործունակ մարդկանցից 2ժ7-ը աշակերտներ կամ ուսանողներ էին, 14-ը՝ թոշակառու, 5-ն անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բրան (ֆր.)